b'\n_START_ARTICLE_\nStol, Julijske Alpe\n_START_SECTION_\nDostopi\n_START_PARAGRAPH_\nDo vrha Stola je urejenih ve\xc4\x8d planinskih poti in sicer iz vasi Breginj, Potoki, Staro selo in Kobarid. Do grebena stola sta tudi dve gozdni cesti od opu\xc5\xa1\xc4\x8denega mednarodnega mejnega prehoda U\xc4\x8dja, ter iz vasi Sedlo._NEWLINE_Njegov ve\xc4\x8d kot 20 km dolg razgledni greben nudi mo\xc5\xbenosti za jadralne padalce, za dolge prelete in velika tekmovanja. Kot najvi\xc5\xa1je vzleti\xc5\xa1\xc4\x8de v Poso\xc4\x8dju je Stol velikokrat edini nad inverzno plastjo ozra\xc4\x8dja, kar omogo\xc4\x8da termi\xc4\x8dno jadranje._NEWLINE_Gorski kolesarji se nanj povzpnejo iz vasi Trnovo ob So\xc4\x8di in se po valovitem grebenu mimo planine Bo\xc5\xbeca spustijo v Breginjski kot._NEWLINE_Pohodniki imajo ve\xc4\x8d planinskih poti do vrha in sicer lahko pri\xc4\x8dnejo svoj vzpon iz vasi Potoki ali Starega sela, iz Breginja mimo Sv.Marjete (973 m) na Stol, ali iz Breginja na Muzec (Musc) (1612 m) kjer se razprostira prelep pogled na Julijske Alpe in furlansko ravnino. Na vrhu stoji bivak pod Muzcem (1550 m), pot se nadaljuje po grebenu do vrha Stola.'